
Westminsteri Hitvallás 1,5-7

Miért beszél a Szentírás – Szentlélek ihlette 

Jézus gyakran használta a beszédében, prédikációjában azt a kérdést, hogy „... nem olvastátok?”. Feltételezte, hogy akik Isten népéhez tartozónak vallják magukat, azok ismerik a Szentírást. A Szentírás ismerésén kívül viszont még ott van annak megértése. Kevesen ismerik, de talán még kevesebben értik.

A lelki megértés adománya nem önmagáért való, éppen ezért úgy kell tekintsük azt, mint eszközt, mely valami nagyobb és fontosabb dologhoz vezet -Isten megismeréséhez és ennek öröméhez. 

Isten a gondolatait megismerteti a bűnösökkel. Istenismeretünkben nélkülözhetetlen a róla nyert tudásunk, és ezt a tudást Isten maga adja meg nekünk az önmagáról való szóbeli bizonyságtételében. Csak Szentlélek nyithatja meg szívünket Isten Igéje előtt, nyithatja meg Isten Igéjét előttünk, világosíthatja meg az Isten kijelentette dolgokat, hogy velük kapcsolatban értő meggyőződésre jussunk, azokat elfogadjuk. Ahhoz, hogy hatásos legyen Isten közlése, elengedhetetlenül szükséges, hogy Szentlélek munkálkodjék a prédikátorban és a tanítóban, a hallgatóban és a tanítványban egyaránt. 

1.A kinyilatkoztatás átadása

A prófétáknak adott kinyilatkoztatások az esetek többségében nem személyesen nekik, hanem másoknak szóltak, és a prófétákra a közvetítés feladata hárult. Isten gondviselése folytán ezek a kijelentések leírattak, és az ószövetségi könyvek gyarapodni kezdtek, mígnem elérték mostani méretüket. Hasonló folyamat során alakult ki az Újszövetség. A Lélek képessé tette az apostolokat, hogy „csalhatatlanul befogadják, megértsék és hirdessék Istennek a Krisztus által adott tanácsát, majd pedig leírják mindazt, amit tudnak, eljövendő korok eligazítására. Az írott Igét nem lehet nélkülözni, ha azt szeretnénk, hogy Isten kijelentését megóvjuk a romlástól, hamisítástól. A Biblia írásba foglalása, illetve a Krisztusról való prófétai és apostoli bizonyságtétel után nem volt többé szükség arra, hogy új igazságokról magánszemélyek kinyilatkoztatásokat kapjanak. Az ilyenek ellen a reformátorok és a puritánok is bevetették a régi dilemmát: „ha a személyes kinyilatkoztatásaik egyeznek a Szentírással, akkor nincs rájuk szükség, ha pedig ellentmondanak neki, akkor hamisak.”

2.A Szentírás ihletettsége, inspirációjának kérdése:

A Szentírás ihletettsége mind a lényegre, mind a szóbeliségre vonatkozik; nemcsak a tartalom, hanem maguk a szavak is közvetlenül Istentől jönnek. Az apostoli idők óta a Krisztusba vetett üdvösséges hit minden esetben szükségképen a Szentírás Isteni mivoltába vetett előzetes hiten múlik. 

Csak az a Krisztus létezik, akiről a Biblia beszámol. Az Újszövetség szerint a Krisztusban való hit az apostoli üzenetnek mind Isten saját igaz beszédének az elfogadásából következik. 

Róma 10,14-17 „
“ 14 De hát hogyan hívják segítségül azt. akiben nem hittek? És hogyan higgyenek abban, aki felől nem hallottak? Ámde hogyan hallanak igehirdető nélkül? 15 De hogyan hirdessék az Igét, ha nincs Küldetés? Amint meg van írva: Mily ékes a lábuk azoknak, akik a békesség örvendetes üzenetét prédikálják! 16 Csakhogy nem mindenki engedelmeskedett az evangéliumnak, mert Észaiás ezt mondja: Uram, ki hitt a mi prédikálásunknak? 17 Azért a hit hallásból van, a hallás pedig Krisztus igéje által.”
1Tess 2,13 „ 13 És ezért mi is szüntelen hálát adunk az Istennek, hogy mikor ti az Istennek általunk hirdetett beszédét vettétek, nem úgy fogadtátok azt, mint emberi beszédet, hanem mint az Isten beszédét - aminthogy igazán az is -, amely munkálkodik a hívőkben és bennetek is.”
3.A Szentírás hitelesítése
Honnan ered az „Isten írott Igéjébe” vetett hit? Miért hisz bárki is? 

Szentlélek, a Szentírás szerzője vezet el munkájának mint Isten Igéjének az elfogadásához a külső és belső bizonyságtétel révén. 

Külső bizonyságtétel:

3.1. A Szentírás világosságot jelent, ez alatt azt értjük, hogy eloszlatja a sötétséget, megvilágosít embereket és megvilágít helyzeteket. A Szentírás megvilágosítja lélekben az embert, és megérteti vele, hogy Isten színe előtt ki és micsoda ő, és kis és micsoda Jézus Krisztus mind önmagában, mind pedig az ember tulajdon énjéhez való viszonyában.

2Pt 1,19 „sötét helyen világító szövétnek” 

Zsoltár 119,105 „Az én lábam szövétneke a te igéd és ösvényemnek világossága” 

119,130 „a te beszéded megnyilatkozása világosságot ad”
3.2. Szentlélek adja a Szentírásnak azt az erőt, hogy a lélekre hasson. A Szentírás azzal teszi nyilvánvalóvá isteni eredetét, hogy az emberek életét felforgatja és újjáteremti.

Zsido 4,12 „ 12 Mert Isten beszéde élő és erővel teljes, élesebb minden kétélű kardnál, és elhat a szívnek és léleknek, az ízeknek és a velőknek megoszlásáig, és megítéli a szív gondolatait és szándékait”

ApCsel 20,32 „ 32 És most atyámfiai, ajánllak titeket az Úr kegyelmébe, ki az ő igéje által felépíthet és megadhatja nektek minden szentekkel egyben az örökséget. „
3.3.A Szentírás Szentlélek révén úgy hat az egyéni tudatra, mint amelyben maga Isten személyesen szólít meg minden egyes embert, istenfélelmet kelt, és azt az érzést váltja ki, hogy az ember Isten színe és tekintete előtt áll. Szentlélek megvilágosította elménket, hitet plántált belénk, és képessé tett minket arra, hogy higgyünk benne.
4. A Szentírás értelmezése

Amikor a reformáció idején a reformátorok kiálltak a Szentírás értelmezése, és annak megengedése között, azt azért tették, mert a korábbi időkben az volt a hivatalos álláspont, hogy csak az egyház, a klérus értheti és értelmezheti a Szentírást. Éppen ezért nem is szorgalmazták a Szentírás olvasását, vagy akár csak a lefordítását az adott nép nyelvére. Sok esetben az egyház maga égette el a lefordított Bibliákat. 

A Biblia érthető, ami alatt azt értjük, hogy ha a keresztyén ember megfelelő módon alkalmazza a kegyelem eszközeit, mindent megtudhat a Szentírásból, amire az élethez és az istenességhez szüksége van. Ez persze nem azt jelenti, hogy az ember félrevonulhat a Bibliával, és magába zárkózva mindent megtanulhat belőle. A személyes Bibliaolvasás előfeltétele a keresztyén közösség kegyelmi eszközeivel való élés. Ebbe bele tartozik a nyilvános igehirdetés, de bele tartozik a hívekkel való kötetlen beszélgetés is. 

Mit kell tennünk ahhoz, hogy megértsük a Szentírást? A különböző segédeszközök kommentárok, magyarázatok olvasásán túl -vagy akár azt megelőzően-. John Owen a következőket ajánlja:
– szakadatlan fohászkodás világosságért
– a megismert igazság erejének megtapasztalása utáni vágyakozás
– az eddig megismert igazságnak való lelkiismeretes engedelmesség és az egyházban való imádságos élet.
